Henkilökohtaiset kilpailut

Yleisohjeet

Molempina kilpailupäivinä on käytössä lähtökynnys.

Kiellettyjä alueita ovat Äänekoskella liikuntapuiston hiihtolatuverkosto. Pikakilpailussa kielletty alue on merkattu maastoon. Normaalikilpailun kisassa Peurungassa ei kiellettyä aluetta ole. Peurungan valaistut ladut/polut ovat vapaasti kilpailijoiden käytössä torstai-iltana.

Tehtävät on mitattu sääntöjen määräämällä tavalla ja laskettu Mtaito-ohjelmalla.

Mittauskorkeuden lähtöpisteenä on käytetty puun syntypistettä.

Tukkien minirunko on havupuilla D1,3 19 cm:n luokka ja koivulla 21 cm:n luokka. Puutavaralajien minimimitat ovat MÄT 43 dmx15 cm, KUT 43 dmx16 cm, KOT 31 dmx18 cm ja kuitupuut 3 m x 7 cm kuoren päältä. Kuolleita puita ei ole mitattu. Muista puulajeista ainoastaan haapa on mitattu ja se on laskettu koivukuituna järeydestä riippumatta.

Tehtävät on osoitettu tauluin, joissa on tehtävän numero ja nimi. Ennakkovaroituskyltti ”Tehtävä 50 m” ja nuoli osoittaa kummalla puolen latua tehtävä on. Tehtävät on rajattu maastoon linjakepein, joissa keltapunainen kuitunauha ja oranssi maalaus kepin kärjessä. Nurkissa on lisäksi sinistä kuitunauhaa.

”Puun pituus” ja ”runkojen käyttö-ja tukkiosa” tehtävillä kielletyn alueen rajaus on suoritettu keltapunaisella kuitunauhalla. Arvioitavat rungot on merkattu kahdella sinisellä kuitunauhalla.

Kaikilla tehtävillä on valvojat!

Kilpailualueella liikkuminen muulloin kuin oman suorituksen aikana on kielletty ja aiheuttaa kilpailijan suorituksen hylkäyksen.